Udvidelsen af gældende EU-ret i EØS-EFTA-staterne via deres indarbejdelse i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet europæisk økonomisk samarbejdsområde, som skal bygge på fælles regler og lige konkurrencevilkår.

De tilpasninger, der er opført i vedlagte udkast til Det Blandede EØS-Udvalgs afgørelse, går ud over, hvad der kan anses for at være rent tekniske tilpasninger som omhandlet i Rådets forordning nr. 2894/94.

Udkastet til Det Blandede EØS-Udvalgs afgørelse (vedlagt som bilag til forslaget til Rådets afgørelse) har til formål at ændre bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen med henblik på at indarbejde forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked.

I overensstemmelse med proportionalitetsprincippet går dette forslag ikke videre, end hvad der er nødvendigt for at nå målet.

•Valg af retsakt

I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Indhentning og brug af ekspertbistand

Ikke relevant

•Konsekvensanalyse

Ikke relevant

4.VIRKNINGER FOR BUDGETTET

Indarbejdelsen i EØS-aftalen af forordning (EU) nr. 910/2014 forventes ikke at få virkninger for budgettet.

5.ANDRE FORHOLD

•Begrundelse og foreslået løsning:

Artikel 14 i forordning (EU) nr. 910/2014.

I henhold til artikel 14 i forordning (EU) nr. 910/2014 anerkendes tillidstjenester, der leveres af tjenesteydere, der er hjemmehørende i et tredjeland, som retligt ligestillede med de tillidstjenester, der leveres af tjenesteydere, der er etableret i EU, når de er anerkendt i henhold til en aftale, der er indgået mellem Unionen og det pågældende tredjeland eller en international organisation.

Efter indarbejdelsen af forordning (EU) nr. 910/2014 i EØS-aftalen, finder det interne markedsprincip i forordningens artikel 4 anvendelse for alle de kontraherende parter i EØS, således at der skabes et indre marked mellem EFTA-staterne og EU. De EU-aftaler, som i henhold til artikel 14 tillader selskaber fra tredjelande at levere tjenesteydelser på det udvidede indre marked – herunder i EFTA-staterne – vil imidlertid ikke blive indgået på vegne af EFTA-staterne. Omvendt berører EØS-aftalen ikke EFTA-staternes beføjelser til at indgå sådanne internationale aftaler med tredjelande eller internationale organisationer på egne vegne. Forudsat at disse aftaler overholder de normer, der er fastsat i artikel 14, stk. 2, bør de derfor også gøre det muligt for tillidstjenester med oprindelse i tredjelande at blive anerkendt som ligestillede på det udvidede indre marked. Derfor foreslås det at tilpasse artikel 14, stk. 1.

For at sikre at EØS-aftalen fungerer i praksis i denne henseende, bør en udveksling af oplysninger med hensyn til internationale aftaler om markedsadgang for tillidstjenester finde sted inden for rammerne af Det Blandede EØS-Udvalg og i overensstemmelse med EØS-aftalens artikel 92. Om nødvendigt indleder de kontraherende parter konsultationer for at løse eventuelle problemer. Det foreslås derfor at foretage en tilpasning.

For at opretholde lige konkurrencevilkår på det udvidede indre marked er det vigtigt, at tillidstjenesteydere, der er hjemmehørende i EFTA-staterne, så vidt muligt indrømmes den gensidighed, der er indrømmet EU's virksomheder af tredjelande i henhold til aftaler, som EU har indgået, idet tredjelandes selskaber dermed automatisk vil blive indrømmet adgang til EFTA-staternes marked. I udkastet til Det Blandede EØS-Udvalgs afgørelse er der derfor foreslået en tilpasset bestemmelse.

De tre foreslåede tilpasninger er i det væsentlige identiske med de tilpasninger, der i øjeblikket er i kraft i EØS med hensyn til Europa-Parlamentets og Rådets direktiv 1999/93/EF, jf. punkt 5l i bilag XI til EØS-aftalen.

2017/0315 (NLE)

Forslag til